Държавен вестник, бр. 99, 2025 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  99
 
 
1. 
Изисквания към кандидатите 
1.1. 
Изисквания към кандидатите за входящо минимално образователно и/или 
входящо квалификационно равнище за придобиване на степен на професионална квалификация 
съгласно Закона за професионалното образование и обучение  
За придобиване на трета степен на професионална квалификация по професията 
„Ветеринарен техник“ от Списъка на професиите за професионално образование и обучениe, 
утвърден от министъра на образованието и науката със Заповед № РД09-2230 от 09.08.2024 г., 
изискванията за входящото минимално образователно равнище към кандидатите са: 
 
за ученици – завършено основно образование; 
 за лица, навършили 16 години – придобито право за явяване на държавни зрелостни 
изпити или завършено средно образование. 
1.2. 
Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
2. 
Описание на професията 
Трудовата дейност на ветеринарния техник се осъществява под контрола на ветеринарен 
лекар. Основно дейността е свързана с: разпознаване на видове и породи животни; начини на 
отглеждане, хранене и хигиенни норми; фиксиране на животни; извършване на манипулации; 
извършване на първични и вторични прегледи, без поставяне на окончателна диагноза на незаразни, 
инфекциозни, паразитни, акушеро-гинекологични и хирургични заболявания; прилагане на 
ветеринарни лекарствени продукти (различни видове инжекции – подкожно, мускулно, венозно); 
вземане на проби (биологичен материал) за лабораторен анализ и изследване; извършва 
подковаване на животните; спазва и изпълнява указанията на контролните органи в областта на 
селекцията и репродукцията при извършване на  изкуствено осеменяване на селскостопански 
животни; извършва и оказва акушерска помощ; грижи за външния вид  (екстериор) на животните; 
извършване на дезинфекция, дезинсекция, дератизация и дезодорация на обекти, както и 
девастация на пасища в екип с ветеринарен лекар. 
Ветеринарният техник подпомага работата на ветеринарния лекар в операционната зала – 
подготвя пациенти и инструментариум за операция, извършва стерилизация и дезинфекция, 
извършва физиотерапевтични процедури. 
Ветеринарният техник извършва идентификация на животните и въвеждане на данни в 
Интегрираната информационна система на Българската агенция по безопасност на храните (БАБХ) 
под ръководството на ветеринарен лекар. Уведомява ветеринарния лекар, под чийто контрол 
работи, или съответната Областна дирекция по безопасност на храните (ОДБХ) при съмнение или 
възникване на заразни заболявания, както и при поява на масова смъртност при животни. Извършва 
профилактични и лечебни мероприятия в животновъдни обекти по отношение на незаразни, 
инфекциозни, акушеро-гинекологични, паразитни и хирургични заболявания, както и предписани 
от ветеринарния лекар други дейности. Лекува и обслужва животни в стационар към различните 
категории ветеринарномедицински заведения. 
Ветеринарният техник може да работи в и/или да управлява животновъден обект, да работи 
във ветеринарна клиника (болница), ветеринарна амбулатория (кабинет), ветеринарна лаборатория,